google/wiki40b huggingface dataset:
Knut Hamsuns plass (Grimstad)

Knut Hamsuns plass er en plass i Grimstad sentrum, foran de gamle lokalene til Grimstad bibliotek, som er oppkalt etter forfatteren og nobelprisvinneren Knut Hamsun. Det er planer om at lokalene skal omgjøres til et Knut Hamsun-museum. Det ble vedtatt å gi plassen navnet Knut Hamsuns plass 21. januar 2009. Det er også en byste av Knut Hamsun på plassen. Grimstad fikk den i gave av Hamsuns barnebarn Anne Marie Thurmann-Moe. Bysten er laget i 1994 av billedhugger Roald Olsson. Et eksemplar støpt i bronse står i Gyldendal Norsk Forlags lokaler. Det ble siden støpt et eksemplar nr. to, som Anne Marie Thurmann-Moe fikk i 60-årsgave av sin mann. Det er dette eksemplaret som ble forært Grimstad. Gyldendal Norsk Forlag bidro med å sette opp en sokkel.
MS «Black Watch» (1939)

Historie

«Black Watch» var for sin tid en av de mest moderne skip i sin klasse. Det ble bygget for Fred Olsen Lines i 1939 og ment for å gå i passasjertrafikk mellom Kristiansand, Newcastle og Oslo, likesom sitt litt endre søsterskip «Black Prince». Skipet rakk kun noen få turer før krigen brøt ut i september 1939. Det og Black Prince» ble da lagt til kai i Oslo.
De ble straks etter tyskernes okkupasjon av Norge rekvirert av den tyske Kriegsmarine,  «Black Watch» hadde norsk besetning frem til 1943, da mannskapet ble skiftet ut med tysk mannskap og skipet ble gjort om til hovedkvarter for general Eduard Dietl. Hun ble også brukt som depotskip og rekreasjonsskip for tyske ubåtmannskaper.

Britisk angrep

Den 4. mai 1945 lå Black Watch i Kilbotnbukta for anker sammen med den tyske ubåten «U 711» da de ble angrepet av britiske TBF Avenger og F4F Wildcat-fly på ettermiddagen. Det tok syv fulltreffere fra de britiske flyene før Black Watch eksploderte og knakk i to. Vraket av «Black Watch» ligger rett utenfor Harstad by på en dybde av femten til femti meters dyp, med slagside mot babord side. Ikke langt unna baugen ligger også vraket av den tyske ubåten «U 711», som gikk ned under det samme angrepet.
Guri Norstrøm

Utdanning

Norstrøm har en master i sammenlignende politikk fra London School of Economics. Hun har også en bachelor i journalistikk og spansk fra Universitetet i Nordland og en bachelor i russisk og utviklingsstudier fra Universitetet i Bergen.

Oppvekst

Hun er vokst opp i Askim i Østfold.
Gil Andersen

Biografi

Gil Andersen ble født 27. september 1879 i Horten, Norge og var en av åtte søsken. Gudbrand utvandret til USA da han var 15 år gammel. Han bodde først i Chicago, men flyttet senere til Indianapolis og begynte å jobbe for bilfabrikken Marion. Han fikk amerikansk statsborgerskap i 1915.
Andersen startet sin racingkarriere som mekaniker for Matheson-bilene tidlig på 1900-tallet. Han konkurrerte i de første seks Indianapolis 500-løpene, fra 1911 til 1916. I løpet i 1911 var alle kjørerne unntatt Gil Andersen amerikanske statsborgere. En av hans store seire var i 1913 Elgin Road race, som han vant med en gjennomsnittshastighet på 71 km/t. I 1915 holdt Gil Andersen en snittfart på 165 km/t i et stort hurtigløpsstevne i Sheepshead Bay i New York, og slettet dermed alle tidligere verdensrekorder i hurtigløpskjøring. Samme år kjørte han også inn til tredjeplass i Indianapolis 500, samtidig som han ble nummer to sammenlagt i det amerikanske mesterskapet i racing.
I 1928 satte han en ny amerikansk fartsrekord, da han oppnådde 106,52 mph (171 km/t) i en Stutz Blackhawk på den oppmålte milen på Daytona Beach, Florida.
Andersen arbeidet som ingeniør for Stutz Motor Company. Stutz var i drift fra 1911 til 1935. Gil Andersen også var en av grunnleggerne av Revere Motor Company. Revere Motor Company er en nedlagt produksjonsbedrift av luksusbiler som var i drift fra 1918 til 1926.
Andersen var i 1915 på julebesøk i Horten, og måtte være tilbake i USA 8. februar, «da automobilsæsongen begynder paany». Andersen besøkte aldri Horten igjen.
Gil Andersen døde 26. juli 1935 i Logansport, Indiana i en alder av 55 år.
Crystal Palace-dinosaurene

Crystal Palace-dinosaurene (også kjent som Dinosaurusparken) er en serie skulpturer av dinosaurer og andre utdødde dyr i Crystal Palace i London. Skulpturene ble utformet og stilt opp i perioden fra 1852 til 1854 og er de første skulpturelle avbildninger av dinosaurer, som på dette tidspunktet nettopp var oppdaget. Skulpturene er designet og utformet av billedkunstneren Benjamin Waterhouse Hawkins med hjelp av Richard Owen og de har vært fredet siden 1973.
Selve utformningen av skulpturene anses i dag for unøyaktige i forhold til den aktuelle viten om dinosaurer, men de anses som betydningsfulle for å gi et bilde av datidens vurdering av dinosaurenes utseende på det tidspunkt hvor deres eksistens nettopp var oppdaget.
Etter at den store Verdensutstillingen i London i 1851 stengte i oktober samme år, ble utstillingsbygningen Krystallpalasset kjøpt av det nydannede Crystal Palace Company og bygningen ble flyttet til Sydenham Hill i den sydlige delen av London. Området rundt bygningen var renovert og lagt ut til offentlig park med ornamentale haveanlegg, oppstilling av statuer og skulpturer og utforming av to nyanlagte kunstige innsjøer. Som en del av dette prosjektet ble Benjamin Waterhouse Hawkins anmodet om å utforme de første modellene av forskjellige utdødde dyr i naturlig størrelse til oppstilling i parken. Han hadde opprinnelig planlagt bare å avbilde utdødde pattedyr, men aksepterte å bygge skulpturer av dinosaurer under rådgivning av Richard Owen, en av datidens mest anerkjente biologiske eksperter innenfor området.
Ansty (Warwickshire)

Historie

Stedsnavnet kommer fra angelsaksisk Ānstīg, også stavet Anstie, Anstee og Anstey. Det finnes en rekke steder, med et opphav fra før 600-tallet i anstiga, fra «an» = en + «stig» = en sti, særskilt en smal gangvei opp til en høyde.
I Domesday Book av 1086 omtales Ansty som en del av Brinklows hundred, og stavet som Anstigan i Den angelsaksiske krønike for året 941. Den fremste landeieren var fru Godiva (egentlig Godgifu), hustru av jarl Leofric av Mercia.
Den anglikanske sognekirken, dedikert til apostelen Jakob, har et kor fra 1200-tallet. Arkaden mellom midtskipet og det nordlige sideskipet er fra 1300-tallet. Arkitekten George Gilbert Scott ombygde resten av kirken i 1856.
Ansty Hall ligger ved Ansty og er en herregård fra 1600-tallet. Det har vært i eie av mektige familier i århundrenes løp, og er listet som et bevaringsverdig bygg i klasse II. Det opphørte å være i privat eie i 1965, og mot slutten av århundret ble det restaurert og omgjort til hotell.
I 2012 reiste Ansty sitt første krigsmonument ved stor innsats fra de lokale innbyggerne, ledet av kvartermester Dean Bateman.
Genterapi

Genterapi er når gener overføres til celler for å lage genprodukter som proteiner og RNA for å erstatte muterte eller fraværende genprodukter, eller sette inn genprodukter som aldri har vært der tidligere, men som har terapeutisk verdi. Et gen eller biter av DNA som kan transkriberes, tilføres til skadede celler for å reparere disse.
I praksis har bruk av genterapi vært vanskelig. Selv om man ofte vet hvilke gener som er involvert i en sykdom, er det ikke enkelt å behandle sykdommen ved hjelp av genterapi.
Genene skal først tas opp av de riktige cellene – og helst bare i disse. Deretter skal de integreres i arvematerialet (som oftest i kromosome inne i cellekjærnen men også intergrasjon i kromosomet til mitokondrie er en mulighet) hvor de skal aktiveres. Hvert av disse trinnene har vært en utfordring for de som utvikler teknikker for genterapi. For vellykket genterapi må hvert av trinnene fungere optimalt samtidig.
Chao Li Chi

Bakgrunn

Chi bosatte seg i New York City i 1939 sammen med sin familie som flyktet fra Kina da Japan invaderte landet. Han studerte til en bachelorgrad fra St. John's College i Annapolis. Chi har også oppnådd en mastergrad fra New York University og en annen mastergrad fra The New School, som var kjent som New School for Social Research på denne tiden. Han tilhører den religiøs-filosofiske trosretningen taoisme.

Karriere

Chi begynte å studere skuespill under Pearl S. Buck på East and West Association. Han dukket opp som en ledende utøver i regissør Maya Derens  film fra 1948. Chao Li Chi fortsatte å opptre sammen med forskjellige dansekompanier inn på 1960-tallet. I 1967 ble Chi ansatt som direktør for Living Arts Program i Dayton, Ohio, under en av hans turneer med et av hans dansekompanier. 
Chi dukket opp i rundt 50 film-og TV-roller i løpet av sin karriere som skuespiller. På fjernsyn var Chi kanskje mest kjent for sin rolle som Chao-Li i fra såpeoperaen Falcon Crest som ble sendt i ni år på kanalen CBS. Han hadde denne rollen fra 1981 til 1990. Han har også hatt gjesteroller i mange andre kjente TV-serier, deriblant M * A * S * H og Pushing Daisies. Han var med på oppsetningen av teaterstykket Flower Drum Song. 
Chi flyttet til Los Angeles i 1975. Han var professor i filosofi og Tai Chi ved California State University, Los Angeles og Lee Strasberg Theatre and Film Institute. Han har også undervist i Tai Chi ved Pacific Asia Museum i Pasadena, California, på lørdager i mer enn tretti år. Chao-Li Chi døde i sitt eget hjem i Granada Hills, California, den 16. oktober 2010 i en alder av 83 år. Ved sin død etterlot han seg sin kone, en datter og stesønn.
SafeDisc

SafeDisc er en CD/DVD kopisperre utviklet av Macrovision Corporation for Windows-programmer og -spill.

SafeDisc V3

SafeDisc V3 bruker en nøkkel til å kryptere gjennomførbare hovedfilen(EXE eller DLL), og lager en tilhørende digital signatur som er hatt på CD-en når de er replikerte.

SafeDisc V4

SafeDisc V4 er den nyeste SafeDisc utgaven.
Glyphoderus

Utseende

Middelsstore (10-15 millimeter), svarte, kraftige skarabider. Hodet er kort og bredt, hos hannen med et par fingeraktige horn på forkanten i midten og gjerne også et par horn på sidene. Pronotum er påfallende stort, mye bredere enn dekkvingene, med fint tannet (krenulert) ytterkant og gjerne med ulike utspring eller horn. Dekkvingene er eggformet rundete, ganske små, ved markerte punktstriper. Artene mangler flygevinger. Beina er nokså lange og kraftig gravebein.

Levevis

Som andre møkkskarabider har disse artene larver som lever av møkk, men de er uvanlige ved at de lever i svært tørre områder og er spesialiserte på å leve av små, tørre møkk-kuler fra ulike ørkendyr. Billene løper omkring på de to bakerste beinparene, tilsynelatende tilfeldig i sik-sak, og plukker opp møkk-kuler som de måtte finne ved hjelp av frambeina.
Større møkk-kuler kan de transportere ved å skubbe dem framover med hodet, men de ruller dem ikke baklengs som de fleste andre møkkskarabider. Møkka transporteres til en gang som billene har gravd ut, der hunnen legger egg på den når den er gravd ned.

Utbredelse

Slekten har en ganske begrenset utbredelse i tørre, høytliggende områder i det vestlige Argentina.
Anders Ribu

Arbeid

Ribu har som oppleser og stemmeskuespiller lest inn utallige lydbøker for både Cappelen Damm, Lydbokforlaget og fremfor alt Norsk lyd- og blindeskriftbibliotek (NLB). Han har selv sagt at han leste inn sin første bok for NLB i 1989. Det var Det lykkelige Arabia av Thorkild Hansen. Siden da har han stort sett arbeidet som innleser. 
Han har også oversatt fra engelsk og tysk, vært medforfatter til bøker om barneteater og  tilknyttet Oslo Barne- og ungdomsteater som instruktør.
Stein Ingebrigtsens diskografi

Stein Ingebrigtsens diskografi er en oversikt over Stein Ingebrigtsens plateutgivelser fra 1968.
Malin Åkerman

Tidlig liv

Åkerman ble født i Stockholm av en mor som var fotomodell og en far som jobbet med forsikring. Hennes familie flyttet til Toronto, Canada da hun var to år gammel. Etter at hennes foreldre skilte seg, returnerte hennes far til Sverige, og Malin ble i Canada med sin mor. Hun bodde i Niagara-on-the-Lake, Ontario en kort tid der hun gikk på Parliament Oak Primary School, og siden Sir Winston Churchill Secondary School (St. Catharines).

Karriere

Da hun var 17 år gammel, vant Åkerman Ford Supermodel of Canada konkurransen. Hun hadde roller i flere fjernsynsreklamer, inklusive en for Noxzema. Etter en modellkarriere, begynte hun med skuespill og flyttet til California. Hun har fått flere filmroller, blant annet i The Utopian Society (2003) med Sam Doumit og Austin Nichols; og i Harold & Kumar Go to White Castle (2004) som Freakshows' sexy kone. Hun har også hatt flere gjesteopptredener i TV-serier, og fikk i 2005 rollen som Juna i HBO-serien The Comeback. Hun har også vært med i The Showbiz Show with David Spade som en korrespondent, og i den tredje sesongen av Entourage i rollen som Tori. Åkerman spilte i Farrelly Brothers sin film The Heartbreak Kid fra 2007 og 27 Dresses året etter. 
Hun fikk så rollen som Laurie Juspeczyk/Silk Spectre II i filmen Watchmen som hadde premiere i 2009. Filmen inneholdt bl.a Åkerman i flere nakenscener sammen med Patrick Wilson. Watchmen var filmen som virkelig plasserte henne på kjendis-himmelen.
Åkerman hadde i 2009 rollen som Ronnie i Couples Retreat, en komedie som omhandler fire par som deltar i terapi på en tropisk øy. Vince Vaughn spilte hennes mann. Jon Favreau, Kristin Davis, Jason Bateman, Kristen Bell, Faizon Love og Kali Hawk spilte de andre parene. I 2012 spilte hun journalisten Constance Sack i den romantiske musikal-komedien Rock of Ages. Hun har hovedrollen i den svenske romantiske musikal-komedien En del av mitt hjärta som er planlagt utgitt i julen 2019.
I 2013–2014 hadde hun hovedrollen i ABCs situasjonskomedie Trophy Wife. Serien ble kansellert etter kun én sesong. Åkerman har siden 2016 hatt rollen som Lara Axelrod i Showtimes dramaserie Billions, der hun spiller mot Damian Lewis, Paul Giamatti og Maggie Siff. I februar 2019 ble det kjent at Åkerman skal spille hovedrollen i NBCs rettsdramaserie Prism.

Personlig liv

Åkerman giftet seg med den italienske musikeren Roberto Zincone den 20. juni 2007. De fikk et barn sammen før de skilte seg i 2013. 1. desember 2018 giftet hun seg med den britiske skuespilleren Jack Donnelly.
Stop Making Sense

Stop Making Sense er en konsertfilm fra 1984 med en live-opptreden av bandet Talking Heads. Opptakene ble gjennomført i løpet av tre kvelder på Hollywood's Pantages Theater i desember 1983 i forbindelse med at gruppa var på turné for å promotere sitt nye album, Speaking in Tongues. Filmen er er den første i sitt slag som kun brukte digital lyd.
Dorothea av Slesvig-Holsten-Sønderborg-Beck

Fengslet

Ekteskapet var ulykkelig og i 1716 ble Dorothea dømt for utroskap og fengslet i Nürnberg. Da ektemannen, nå markgreve, døde i 1735, ble hun løslatt og offisielt erklært død. Hun reiste til Sverige hvor hun levde under navnet Dorothea von Zeidewitz som gjest hos landshøvding von Brehmer og siden hos dennes enke på Ingelstorp gård utenfor Kalmar. Senere bodde hun hos familien Lewenhaupt på Stäflö hvor hun døde den 25. desember 1761. Hun ble begravet i Åby kirke.
British Airways

Historie

British Airways ble dannet i 1935 etter en fusjon av tre mindre flyselskaper. I 1939 ble det nasjonalisert sammen med et annet britisk flyselskap, «Imperial Airways», under navnet «British Overseas Airways Corporation (BOAC)». Det sto som navnet antyder, kun for flyvninger til oversjøiske destinasjoner.
British European Airways (BEA) stod for trafikken innenlands og i Europa. De to selskaper ble ikke slått sammen før 1972, og ble da gitt navnet British Airways. Det ble privatisert i 1987

Overlydsflyet Concorde

I 1976 tok  British Airways og Air France som de to første og eneste selskaper i bruk overlydsflyet Concorde. Flyene var i bruk til 23. oktober 2003. De ble tatt ut av bruk fordi vedlikeholdskostnadene ble for store til at selskapene av bare prestisjehensyn kunne forsvare driften.

Ulykker

British Airways Flight 5390 mistet kontrollen da en av frontrutene falt av og piloten ble sugd ut. Annenpiloten klarte å nødlande og ingen ble skadet. Pilotene slapp unna med lettere skader.
British Airways Flight 9, også kalt Jakartaulykken, var en nestenulykke 24. juni 1982 nær Jakarta. En Boeing 747 fra British Airways fløy inn i en askesky og alle fire motorene stoppet. Men ved å fly lavere klarte piloten å blåse asken ut av motorene. Askeskyen kom fra et utbrudd av vulkanen Galunggung. Hendelsen er i ettertid gjenskapt i National Geographics TV-dokumentar Flyhavari-kommisjonen
Den 17. januar 2008 krasjlandet British Airways Flight 38 rett før rullebanen på London Heathrow lufthavn. Ingen av de 152 personene om bord på flyet omkom, men 47 pådro seg skader, én av dem alvorlig. Flyet av typen Boeing 777-200ER ble totalskadet og måtte avskrives. Det var første fly av sin sort som gikk tapt. Flyhavarikommisjonen på National Geographic tok for seg ulykken i en episode kalt The Heathrow Enigma.

Setefordeling og kjønn

I mars 2001 ble det kjent at British Airways praktiserte et regelverk som forbød voksne mannlige passasjerer å sitte ved siden av mindreårige passasjerer, også når barnas foreldre var til stede under flyreisen. Dette førte til anklager om diskriminering.
I januar 2010 gikk forretningsmannen Mirko Fischer fra Luxembourg til sak mot flyselskapet. Den 24. juni 2010 fikk han rettens medhold i sitt krav om erstatning fra British Airways, som deretter innførte en ny og annerledes praksis.
Nyhavns glade gutter

Handling

I havnekvarteret Nyhavn i København, ligger det poulære vertshus Trinidad, hvor Joakim Nielsen (Kai Holm) residerer. Han er et eiegodt menneske som ført og fremst tenker på andres ve og vel fremfor seg selv. Han agerer bank for hjemvendte sjøfolk og tilbyr et fristed for unge som ikke har andre steder å være. Mona Lise (Bodil Udsen) og den unge Vicky (Kirsten Peüliche) utgjør hans personale. 
Da vertshuseieren dør, arver hans niese, Eva, restauranten. Fordi kvarteret er beryktet, er hun i begynnelsen ikke interessert, men ettersom hun lærer Nyhavnsfolket å kjenne kommer hun til å holde av det – og det av henne.
Singapore Airlines Flight 006

Flyet og besetningen

Flyet som opererte flyvningen på ulykkesdagen var en Boeing 747-412 registrert 9V-SPK med serienummer 28023 fra fabrikk, var den 1100. 747-maskinen produsert. Flyet ble sjekket for vedlikeholdsbehov den 16. september 2000, uten at det ble funnet noen feil. Flyet fløy første gang 12. januar 1997, og hadde siden vært i lufta i 18 459 timer fordelt på 2 274 flyvninger 
Kapteinen var 41 år gamle Foong Chee Kong fra Malaysia. Han var en svært erfaren pilot med mer enn 11200 flytimer, hvorav 2000 i Boeing 747-400. Andrepiloten var Latiff Cyrano, 36. Cyrano hadde mer enn 2400 flytimer. Den tredje piloten var Ng Kheng Leng, 38. Han hadde omtrent 5500 flytimer totalt. Alle de tre pilotene overlevde; bare andrepiloten pådro seg lettere skader.

Årsak

Flyet tok av fra feil rullebane i en tyfon. Rullebanen var under vedlikehold. Flyet traff en av gravemaskinene på rullebanen og tippet over.
Årsaken til ulykken var trolig forvirring mellom tårnet og mannskapet. Tårnet gav dem takeoff-klarering på rullebane 05L, men siden rullebane 05L og 05R ligger parallelt med hverandre, forvekslet piloten rullebanene og snudde 100 meter for tidlig inn på rullebane 05R og akselrerte for å ta av. På grunn av dårlig sikt, så ikke mannskapet kjøretøyene på rullebanen og fikk ikke stoppet flyet i tide.
Hendelsen er dramatisert i en episode i TV-serien Flyhavarikommisjonen, under navnet «Caution to the Wind».
Torres-linjene

Torres-linjene var en rekke festninger som ble bygget i hemmelighet for å forsvare Lisboa under den spanske selvstendighetskrigen. Den ble navngitt etter den nærmeste landsbyen, kalt Torres Vedras, og byggearbeidene ble satt i gang av Arthur Wellesley, 1. hertug av Wellington. De ble bygget av portugisiske arbeidere mellom november 1809 og september 1810, og ble brukt til å stoppe Massénas 1810-offensiv.
Regioner i Norge

Regioner i NorgeSolbergregjeringen lanserte 21. februar 2017 den mest omfattende forvaltningsreformen i Norge siden overgangen fra len til amt i 1662. Dagens 19 fylker skal erstattes av 11 regioner.
Challenge-touren

Challenge-touren er en golftour arrangert av organisasjonen PGA European Tour. Den er på nivå under Europatouren, og spillere som lykkes kvalifiserer seg til denne. Det utdeles poeng til verdensrankingen i golf for gode resultater i noen av turneringene på Challenge-touren.
Touren var introdusert i 1986 og var opprinnelig kalt for Satellite Tour. Rankingen var introdusert i 1989, hvor de topp fem rankete spillerne fikk medlemskap i Europatouren den påfølgende sesongen. Året etter ble touren omdøpt til Challenge-touren. Inntil i 1993 rankingen var basert på den enkeltes spillers flere beste resultater, men siden 1994 har det vært en normal pengeranking der alle resultater teller. I 2008 var de totale prispengene 6.017.393 Euro.
Spillere med gode resultater på Challenge-touren kvalifiserer til medlemskap på Europatouren den påfølgende sesongen. De som er topp 20 på rankingen sies å ha oppnådd Europatouren kortet; men i realiteten så er de topp 15 kvalifisert for flest turneringer, og de 16-20 noen færre. Men kategoriene er rerangert midtveis i sesongen. De siste 5 plassene ble lagt til i 2005 sesongen – tidligere var det kun topp 15 som kvalifiserte. Spillere som ender som 21-45 kan også oppnå å kvalifisere til noen turneringer på Europatouren med lavere prispenger. Spillere som vinner tre turneringer på Challenge-touren i en sesong blir overført til Europatouren umiddelbart samme sesong.
Armie Hammer

Karriere

Hammer spilte store roller i de biografiske dramafilmene The Social Network (2010) og J. Edgar (2011), som henholdsvis Winklevoss-tvillingene og Clyde Tolson. Han var også med i fantasyfilmen Lille speil på veggen der (2012), hvor han spilte prins Alcott, den romantiske interessen til Snøhvit. Han hadde også en gjesterolle i tenåringsserien Gossip Girl.
I 2013 spilte han hovedrollen mot blant andre Johnny Depp og Helena Bonham Carter i Gore Verbinskis The Lone Ranger.
Armie Hammer var i 2017 med i filmen Call Me by Your Name sammen med  Timothée Chalamet.

Privat

Armie Hammer er gift med den amerikanske TV-personligheten Elizabeth Chambers. De to forlovet seg i 2009 og giftet seg året etter. Han har to barn.
Coelonia

Utseende

Store (vingespenn ca. 100 millimeter), kraftige, brunlige svermere. Forvingene er mørk brunspraglete, bakvingene delvis gule.
Larvene er slanke, kan være grønne eller brunlige. Puppen har en lang, fri sugesnabel som stikker ut fra kroppen, som i slekten Agrius.

Levevis

Larvene lever på en rekke forskjellige planter.

Utbredelse

Slekten er utbredt i det sørlige Afrika (én art) og på øyene i Det indiske havet (alle tre artene forekommer på Madagaskar).
Fekting under Sentralamerikanske og karibiske leker 1998

Fekting under Sentralamerikanske og karibiske leker 1998. Fekting var en av flere sporter i de attende sentralamerikanske og karibiske leker som ble arrangert i Maracaibo i Venezuela i perioden 8. til 22. august 1998. Det var syttende gangen som fekting var med i de sentralamerikanske og karibiske leker. Det var ti øvelser, seks for menn og fire for kvinner. Det var både individuelle og lagkonkurranser i florett, kårde og sabel for menn og individuelt og lag i florett og kårde for kvinner. I de individuelle konkurransene fikk alle tapende semifinalister bronsemedaljer. Cuba ble beste nasjon, de vant alle ti gullmedaljene.